CELEX: 
Language: sl
Date: 2017-06-12 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) št. 600/2014 Evropskega parlamenta in Sveta glede izvzetja določenih centralnih bank tretjih držav iz zahtev glede preglednosti pred trgovanjem in po njem za posle v okviru izvajanja monetarne politike, politike deviznih poslov in politike za finančno stabilnost

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               1.1.Splošno ozadje in cilji
            
            
               Uredba (EU) št. 600/2014
                  1
                (splošno znana kot MiFIR) se bo začela uporabljati 3. januarja 2018 in bo skupaj z Direktivo 2014/65/EU
                  2
                (MiFID II) nadomestila Direktivo 2004/39/ES
                  3
                (MiFID I). MiFIR in MiFID II tvorita posodobljen usklajen pravni okvir, s katerim se med drugim urejajo zahteve, ki se uporabljajo za investicijska podjetja, mesta trgovanja, izvajalce storitev sporočanja podatkov in podjetja iz tretjih držav, ki izvajajo investicijske storitve ali dejavnosti v Uniji. 
            
            
               Njun cilj je povečati učinkovitost, odpornost in celovitost finančnih trgov, zlasti z:
            
            
               doseganjem večje preglednosti z uvedbo sistema preglednosti pred trgovanjem in po njem za nelastniške vrednostne papirje ter krepitvijo in razširitvijo obstoječega sistema preglednosti trgovanja z lastniškimi vrednostnimi papirji;
            
            
               privabljanjem več trgovanja na organizirana mesta trgovanja z uvedbo nove kategorije platform za trgovanje z izvedenimi finančnimi instrumenti in obveznicami, tj. organiziranih sistemov trgovanja, in obveznosti trgovanja za delnice na organiziranih mestih trgovanja;
            
            
               izpolnjevanjem zavez Unije v okviru skupine G-20 glede izvedenih finančnih instrumentov z obveznim trgovanjem z izvedenimi finančnimi instrumenti na organiziranih mestih trgovanja, uvedbo omejitev pozicij in zahtev glede poročanja za izvedene finančne instrumente na blago, razširitvijo opredelitve investicijskega podjetja, da bo zajemala podjetja, ki trgovanje z izvedenimi finančnimi instrumenti na blago opravljajo kot finančno dejavnost;
            
            
               olajšanjem dostopa do kapitala za MSP z uvedbo oznake zagonski trg MSP;
            
            
               krepitvijo zaščite vlagateljev z izboljšanjem pravil o spodbudah, prepovedjo spodbud za neodvisno svetovanje in novimi pravili za upravljanje produktov;
            
            
               sledenjem tehnološkemu napredku z regulacijo visokofrekvenčnega trgovanja z uvedbo zahtev za mesta trgovanja in podjetja, ki uporabljajo visokofrekvenčno trgovanje;
            
            
               uvedbo določb o nediskriminatornem dostopu do storitev trgovanja in storitev po trgovanju pri trgovanju s finančnimi instrumenti, zlasti z izvedenimi finančnimi instrumenti, s katerimi se trguje na borzi; 
            
            
               povečanjem in uskladitvijo kazni ter zagotavljanjem učinkovitega sodelovanja med ustreznimi pristojnimi organi.
            
            
               Ne nazadnje je krovni cilj regulativnega svežnja MiFID II/MiFIR poenotiti konkurenčne pogoje na finančnih trgih in omogočiti delovanje trgov v korist gospodarstva, pri tem pa podpirati ustvarjanje delovnih mest in rasti.
            
            
               Cilj te delegirane uredbe Komisije je določiti seznam centralnih bank tretjih držav, katerih nasprotne stranke so pri njihovem izvajanju monetarne politike, politike deviznih poslov ali politike za finančno stabilnost izvzete iz zahtev glede preglednosti pred trgovanjem in po njem za nelastniške instrumente.
            
            
               1.2.Pravna podlaga in pravni elementi
            
            
               Da bi podrobneje opredelila zahteve iz uredbe MiFIR, je Komisija pooblaščena, da sprejme delegirane akte v skladu s členom 290 Pogodbe o delovanju Evropske unije (v nadaljnjem besedilu: PDEU) in v njih določi nekatere elemente, kadar sta sozakonodajalca ocenila, da je treba Evropski komisiji dati pooblastila, in sicer glede izvzetja iz zahtev v zvezi s preglednostjo pred trgovanjem in po njem na podlagi MiFIR za centralne banke tretjih držav glede poslov, ki jih izvajajo pri vodenju monetarne politike, politike deviznega tečaja ali politike upravljanja javnega dolga.
            
            
               2.POSVETOVANJA PRED SPREJETJEM AKTA
            
            
               Evropska komisija se je pri svojih ugotovitvah in zaključkih oprla na zunanjo študijo, ki sta jo opravila Center za evropske politične študije (CEPS) in Univerza v Bologni z naslovom „Izvzetja za centralne banke in druge subjekte tretjih držav na podlagi uredbe o zlorabi trga (MAR) in uredbe o trgih finančnih instrumentov (MiFIR)“. Študija temelji na raziskavi na podlagi vprašalnika, naslovljenega na centralne banke v jurisdikcijah tretjih držav. Vsebuje analizo pravne obravnave centralnih bank tretjih držav v zvezi s preglednostjo pred trgovanjem in po njem, preglednostjo njihovega operativnega okvira in stopnjo trgovalne dejavnosti v Uniji. Osnutek delegiranega akta je bil objavljen v okviru štiritedenskega posvetovanja za pridobitev povratnih informacij, ki se je končalo 4. maja 2017. Pri javnem posvetovanju ni bilo podanih pripomb.
            
         
         
            
               3.PRAVNI ELEMENTI DELEGIRANEGA AKTA
            
            
               Člen 1(6) Uredbe (EU) št. 600/2014 vsebuje izvzetje iz zahtev glede preglednosti pred trgovanjem in po njem za posle, pri katerih je nasprotna stranka članica Evropskega sistema centralnih bank (ESCB) in kadar je posel sklenjen v okviru izvajanja monetarne politike, politike deviznih poslov in politike za finančno stabilnost, za katero ima ta članica ESCB zakonsko pooblastilo in kadar ta članica to nasprotno stranko prej obvesti, da je posel izvzet. 
            
            
               V skladu s členom 1(9) Uredbe (EU) št. 600/2014 se na Komisijo prenese pooblastilo za sprejemanje delegiranih aktov, s katerimi se to izvzetje razširi na nekatere centralne banke tretjih držav. 
            
            
               S to delegirano uredbo se izvaja pooblastilo na podlagi Uredbe (EU) št. 600/2014, saj določa centralne banke tretjih držav, za katere velja izvzetje, ki je na voljo članicam Evropskega sistema centralnih bank (ESCB) v skladu s členom 1(6) Uredbe (EU) št. 600/2014.
            
            
               DELEGIRANA UREDBA KOMISIJE (EU) …/…
            
            
               z dne 12.6.2017
            
            
               o dopolnitvi Uredbe (EU) št. 600/2014 Evropskega parlamenta in Sveta glede izvzetja določenih centralnih bank tretjih držav iz zahtev glede preglednosti pred trgovanjem in po njem za posle v okviru izvajanja monetarne politike, politike deviznih poslov in politike za finančno stabilnost 
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 600/2014 Evropskega parlamenta in Sveta  z dne 15. maja 2014 o trgih finančnih instrumentov in spremembi Uredbe (EU) št. 648/2012
                  4
                in zlasti člena 1(9) Uredbe,
            
            
               ob upoštevanju naslednjega:
            
            
               (1)Posli, pri katerih so nasprotne stranke članice Evropskega sistema centralnih bank (ESCB), so v skladu s členom 1(6) Uredbe (EU) št. 600/2014 izvzeti iz zahtev glede preglednosti trgovanja, če so ti posli sklenjeni v okviru izvajanja monetarne politike, politike deviznih poslov ali politike za finančno stabilnost.
            
            
               (2)Takšno izvzetje iz področja uporabe Uredbe (EU) št. 600/2014 se lahko v skladu s členom 1(9) Uredbe (EU) št. 600/2014 razširi na centralne banke tretjih držav, če izpolnjujejo ustrezne zahteve, ter Banko za mednarodne poravnave, ki se za namene tega izvzetja obravnava podobno kot centralna banka tretje države na podlagi člena 1(9) Uredbe (EU) št. 600/2014. Komisija je v ta namen pripravila ter Evropskemu parlamentu in Svetu predstavila poročilo, v katerem je ocenila mednarodno obravnavo centralnih bank v tretjih državah. Poročilo je vsebovalo analizo obravnave centralnih bank, vključno s članicami ESCB, v pravnem okviru tretjih držav ter potencialni vpliv, ki bi ga regulativne zahteve po razkritju v Uniji lahko imele na posle centralnih bank tretjih držav. V poročilu je bilo na podlagi analize ugotovljeno, da je potrebno več centralnih bank tretjih držav izvzeti iz obveznosti glede preglednosti trgovanja iz Uredbe (EU) št. 600/2014 in da je izvzetje primerno razširiti na centralne banke teh tretjih držav.
            
            
               (3)Seznam izvzetih centralnih bank tretjih držav v tej uredbi bi bilo treba ustrezno pregledati, vključno zaradi razširitve izvzetja na druge centralne banke tretjih držav, ki še niso bile vključene na seznam, kakor je primerno, ali zaradi odstranitve takšnih javnih subjektov s seznama.
            
            
               (4)Ukrepi, določeni v tej uredbi, so v skladu z mnenjem strokovne skupine Evropskega odbora za vrednostne papirje –
            
            
               SPREJELA NASLEDNJO UREDBO:
            
            
               Člen 1
            
            
               Izvzete centralne banke tretjih držav
            
            
               (člen 1(9) Uredbe (EU) št. 600/2014)
            
         
         
            
               Člen 1(6) in 1(7) Uredbe (EU) št. 600/2014 se uporablja za Banko za mednarodne poravnave in centralne banke tretjih držav, naštete v Prilogi I k tej uredbi. 
            
            
               Člen 2
            
            
               Začetek veljavnosti
               
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 12.6.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
            
                     
                        
                           
                     
                  
               
         
         
            
                  
                     (1)
                  Uredba (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (UL L 173, 12.6.2014, str. 84).
               
               
                  
                     (2)
                  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov in spremembi Direktive 2002/92/ES in Direktive 2011/61/EU (UL L 173, 12.6.2014).
               
               
                  
                     (3)
                  Direktiva 2004/39/ES Evropskega parlamenta in Sveta z dne 21. aprila 2004 o trgih finančnih instrumentov in o spremembah direktiv Sveta 85/611/EGS, 93/6/EGS in Direktive 2000/12/ES Evropskega parlamenta in Sveta ter o razveljavitvi Direktive Sveta 93/22/EGS (UL L 145, 30.4.2004, str. 1).
               
               
                  
                     (4)
                  UL L 173, 12.6.2014, str. 84.
               
            
      
    ---documentbreak--- 
      
         
         
            
               PRILOGA
            
            
               1.Avstralija:
            
            
               –Reserve Bank of Australia;
            
            
               2.Brazilija:
            
            
               –Banco Central do Brasil;
            
            
               3.Kanada:
            
            
               –Bank of Canada;
            
            
               4.Posebno upravno območje Hongkong:
            
            
               –Hong Kong Monetary Authority;
            
            
               5.Indija:
            
            
               –Reserve Bank of India;
            
            
               6.Japonska:
            
            
               –Bank of Japan;
            
            
               7.Mehika:
            
            
               –Banco de México;
            
            
               8.Republika Koreja:
            
            
               –Bank of Korea;
            
            
               9.Singapur:
            
            
               –Monetary Authority of Singapore;
            
         
         
            
               10.Švica:
            
            
               –Swiss National Bank;
            
            
               11.Turčija:
            
            
               –Central Bank of the Republic of Turkey;
            
            
               12.Združene države Amerike:
            
            
               –
                     Federal Reserve System;
            
            
               13.Banka za mednarodne poravnave.